Document ID: 32005D0592

32005D0592
L 200/98
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ 2005/592/ОВППС НА СЪВЕТА
от 29 юли 2005 година
за прилагането на Обща позиция 2004/161/ОВППС за подновяване на ограничителните мерки срещу Зимбабве
СЪВЕТЪТ НА ЕВРОПЕЙСКИЯ СЪЮЗ,
като взе предвид Обща позиция 2004/161/ ОВППС (1), и по-специално член 6 от нея, във връзка с член 23, параграф 2 от Договора за Европейския съюз,
като има предвид, че:
(1)
С Обща позиция 2004/161/ ОВППС Съветът прие мерки, inter alia, за предотвратяване на влизането или транзитното преминаване през териториите на държавите-членки на лица, които участват в дейности, сериозно подронващи демокрацията, зачитането на човешките права и законността в Зимбабве, както и за замразяване на техните финансови и икономически ресурси.
(2)
На 13 юни 2005 г. Съветът прие Решение 2005/444/ОВППС на Съвета (2) за прилагането на Обща позиция 2004/161/ОВППС за подновяване на ограничителните мерки срещу Зимбабве след реконструкция на правителството.
(3)
Списъкът на лицата, подлежащи на ограничителни мерки, приложен към Обща позиция 2004/161/ ОВППС, следва да се актуализира, за да обхване онези, които са отговорни за сегашните нарушения на правата на човека, известни под името „операция Murambatsvina“ (принудително разрушаване и вътрешно преместване),
РЕШИ:
Член 1
Списъкът на лицата, изложен в приложението към Обща позиция 2004/161/ОВППС, се заменя със списъка, изложен в приложението към настоящото решение.
Член 2
Настоящото решение влиза в сила в деня на приемането му.
Член 3
Настоящото решение се публикува в Официален вестник на Европейския съюз.
Съставено в Брюксел на 29 юли 2005 година.

Labels: 11
5
0
18
15